CELEX: 62019CN0130
Language: ro
Date: 2019-02-15 00:00:00
Title: Cauza C-130/19: Acțiune introdusă la 15 februarie 2019 — Curtea de Conturi a Uniunii Europene/Karel Pinxten

29.4.2019   
            
            
               RO
            
            
               Jurnalul Oficial al Uniunii Europene
            
            
               C 148/24
            
         
      Acțiune introdusă la 15 februarie 2019 — Curtea de Conturi a Uniunii Europene/Karel Pinxten
      (Cauza C-130/19)
      (2019/C 148/22)
      Limba de procedură: franceza
      
         Părțile
      
      
         Reclamantă: Curtea de Conturi a Uniunii Europene (reprezentanți: C. Lesauvage, E. von Bardeleben și J. Vermer, agenți)
      
         Pârât: Karel Pinxten
      
         Concluziile reclamantei
      
      
                  —
               
               
                  Constatarea faptului că domnul Pinxten a încetat să își îndeplinească obligațiile care decurg din numirea sa în temeiul articolelor 285 și 286 TFUE și al normelor adoptate în aplicarea acestora;
               
            
                  —
               
               
                  în consecință, pronunțarea sancțiunii prevăzute la articolul 286 alineatul (6) TFUE, Curtea de Conturi lăsând la aprecierea Curții de Justiție determinarea întinderii acesteia;
               
            
                  —
               
               
                  obligarea domnului Pinxten la plata cheltuielilor de judecată.
               
            
         Motivele și principalele argumente
      
      Curtea de Conturi formulează următoarele critici la adresa domnului Pinxten:
      
                  —
               
               
                  în primul rând, a utilizat în mod abuziv resursele Curții de Conturi pentru finanțarea unor activități fără legătură sau incompatibile cu funcția sa de membru;
               
            
                  —
               
               
                  în al doilea rând, a utilizat în mod abuziv și nelegal privilegii fiscale;
               
            
                  —
               
               
                  în al treilea rând, a făcut declarații false de daune companiei de asigurări în cadrul unor pretinse accidente care au implicat vehiculul de serviciu pus la dispoziția sa;
               
            
                  —
               
               
                  în al patrulea rând, a exercitat o activitate de conducere a unei societăți comerciale și o activitate politică intensă în cadrul unui partid politic în timp ce era în funcție la Curtea de Conturi;
               
            
                  —
               
               
                  în al cincilea rând, a creat o situație de conflict de interese făcând o ofertă de serviciu responsabilei unei entități auditate.